Որտեղի՞ց են գալիս գծավոր հատապտղի ձևավորման գաղափարները: Հավանաբար, նույնպես փոխառվո՞ւմ են ինտերնետ-հարթակից: Սուսաննան պնդում է՝ նրանց ստեղծագործությունները բացառապես էքսկլյուզիվ են, և սեփական ստեղծագործական ոգեշնչման արդյունքը: Նրա կարծիքով, նման աշխատանքը յուրաքանչյուրին է հասանելի, ով կարողանում է թեկուզ մի փոքր նկարել և երևակայել, իսկ կարևորը՝ համբերություն ունի: Ամենախոշոր աշխատանքի վրա, որը կինը ներկայացրել էր Նորք-Մարաշ անվամբ տաղավարում, պահանջվեց 15-20 րոպե: Դա այն պարագայում, որ խոսքը 7 կգ քաշով ամբողջական ձմերուկի մասին է: Վարդի կոկոններից յուրաքանչյուրը պահանջեցին 10 րոպե: Սակայն պետք չէ մոռանալ, որ մասնագետն այս գործի մեջ է արդեն մեկ ու կես տասնյակ տարիներ: Պատահական չէ, որ Սուսաննայի աշխատանքները տարբերվում են նրբագեղությամբ, իսկ «քանդակած ձմերուկը» սովորաբար վաճառվում է 5000 դրամով: «Նշանակում է փառատոնի ավարտից հետո բոլոր աշխատանքները հանվում են վաճառքի՞»,- հետաքրքրվում եմ ես